**VÁROSI AUTÓMENTES NAP**

ÁLTALÁNOS ISKOLÁS OSZTÁLYOKNAK

**Szeptember 22. (csütörtök)**

10-14 óráig

ESŐNAP: szeptember 23. (péntek)

**Közös játékra várunk minden Komáromban tanuló 3-8. osztályt. Az erőd területén kalandos, együtt teljesíthető feladatokat, osztályközösség-fejlesztő játékokat, bemutatókat, közös mozgást és játékot szervezünk, ahol reményeink szerint egy felejthetetlen programon vehetnek részt a diákok, megismerve kicsit jobban a környezetvédelem, a mozgás és az egészség fontosságát. Várunk minden osztályt bringával, gyalogosan vagy tömegközlekedési eszközzel érkezve. Lényeg, hogy ne autóval utazzanak az Erődbe!**

**Az érkezéskor egy közös képet készítünk a csapatról, ami bekerülhet az osztály albumába, majd kezdődhet a játék. ☺**

**PROGRAM**

Kalandok Erődje 15 állomással – 10.00-13.30

Az osztályok menetlevél alapján keresik fel -az elő regisztráció szerinti időpontban- a játékhelyszíneket. Ha legalább 10 állomást sikerrel teljesítenek, és a menetlevelet 13.30-ig leadják az információs pontnál, sorsoláson vesznek részt, ahol osztályoknak szóló nyeremények várnak rájuk.

Regisztráció alapján a megadott időpontra érkező osztály együtt teljesíti az alábbi állomásokat:

*Gránáthajítás \* Puskamustra \* Sportlövészet \* Fémdetektor \* Zászló a dombtetőn\* Mocsárjárás \* Puzzle\* Logika vagy durr \* Kincskeresés \* Kúszófolyosó\*Lengőteke\* Szabadulás\* Labirintus\*Vízgyűjtő\**

Bringakaland

Az Erőd kerékpárútján bringával érkező osztályoknak.

*Bringaellenőrzés\* KRESZ TOTO\* Ügyességi bringázás\* Bringás akadálypálya\* Elsősegély\**

*Rendőrségi bringás ügyességi pálya\**

Erőd Ride - 10.00-13.30

Az osztályok együtt érkezve 5-10 fős csoportokban 2 kísérővel kazamata-kerékpározáson vesznek részt.

Mozogjunk együtt színpad - 10.00-13.30

A Komáromban működő civil szervezetek és edzőtermek közös bemutatója, minden bemutató végén közös sportolással.

*Karate \*Spining \* Pilátes \*Stepaerobik \* FBI kerékpárosok \*Jóga bemutatók közös mozgással*

Minden, ami bringa – 10.00-13.30

*Különös Bringák\* Környezetvédelmi TOTO\* Egészséges sütik kóstoltatása\**

Osztályok ügyességi játéka - 10.00-13.30

*Több osztály (regisztráció szerint 5-6) egyszerre játszik az ügyességi pályán.*

Kiállítás a Jókai teremben

A beérkezett pályázatokat a Dunai Bástya Jókai termében állítjuk ki.

Gyalogos túra a Monostori Ártéri Tanösvényen Bátky Gellért természetvédelmi őr vezetésével

A túrát 1 osztály részére előzetes egyeztetés szerint tartjuk. Indulás a Fenyves utcából 10 órakor. A túra körülbelül 2 órát vesz igénybe.

Óvodások és Kisiskolások részére:

A kicsikről sem feledkezünk el. A nagycsoportos ovisokat és az érdeklődő 1-2. osztályosokat egy rövid látogatásra várjuk a Dunai Bástya Jókai termébe. Aki kisétál, megnézheti a kiállítást, amit a Jókai terembe helyezünk ki, majd egy kalandos 30 perces kazamata-túra után egészséges sütikkel látjuk vendégül őket.☺ Ha szeretnék, egy rövid, közös mozgással köszönünk el egymástól a Duna-parton ☺

Az ovisokért és kisiskolásokért – korlátozott számú út biztosításával - Dottót küldünk az elő regisztráció alapján. ☺

A programot a Komáromban működő, a környezetvédelem és egészség mellett elkötelezett cégek, vállalkozások és vállalkozók támogatják.

 **Szervezők:**

Brigetio Kerékpáros Sportegyesület

„KASSÁK KLUB” Közművelődési és Sportegyesület

KEBEL,

KOSZA,

Magyar Vöröskereszt

Komáromi Irodája és önkéntesei,

 Komárom Város Önkormányzata

Monostori Erőd Nonprofit Kft,

 **Street Genarations**